Tamedyazt-a akken ad tesseddu isefra-is terna tessels-asen talɣa iteddun deg tallit tatrart, tetbeɛ akud-is, war ma tegzem lxiḍ n yizri. Nufa-d tessexdem lqaleb amensay ama si tama n yisental ama si tama , talɣa dayen yeɛnan tameɣrut tessemres s waṭas lqaleb ( AB/AB/AB) akked lqaleb (AAB/AAB/AAB) i yugten di tmedyazt tamensayt, daɣ tessexdem lesnaf imensayen n wafir am wafir ushil, afir bu sin yiḥricen, d wafir bu tl ata yiḥricen. Daɣen nufa-d belli tessexdem lqaleb atrar, seg tama n yisental tewwi-d deg-sen imaynuten am usiwel ɣer tlelli, daɣen kra n temsal yeɛnan tudert n umdan, ma seg tama n talɣa, nufa di tmedyazt-is banen-d sin n leqwaleb n tmeɣrut, lqaleb (AAAB/AAAB/AAAB), d lqaleb ilelli.